open-index/open-wikipedia-markdown huggingface dataset:
Βρύσες Λακωνίας

Οι **Βρύσες** είναι μικρός οικισμός της Πελοποννήσου στην Λακωνία.

## Γενικά στοιχεία
Οι Βρύσες βρίσκονται στην Χερσόνησο Ταϋγέτου (Μάνη) και τους νοτιοανατολικούς πρόποδες του Ταΰγετου σε υψόμετρο 58 μέτρα. Το χωριό απέχει περίπου 49 χιλιόμετρα νότια από την Σπάρτη και 16 χιλιόμετρα νοτιοδυτικά από το Γύθειο (έδρα του δήμου) ενώ είναι δίπλα και νότια από την Καρυούπολη. Βόρεια του χωριού περνάει η επαρχιακή οδός Γυθείου - Αρεόπολης.  

Αναφέρονται επίσημα, με την ονομασία *Φράγκα*, ως ξεχωριστός οικισμός το 1928 να προσαρτώνται στην κοινότητα Καρυουπόλεως. Το 1955 μετονομάστηκε σε Βρύσαι. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καρυούπολη, την Πρωτοβά και την Λαγκάδα αποτελούν την Κοινότητα Καρυούπολης, που ανήκει στη Δημοτική Ενότητα Γυθείου του  Δήμου Ανατολικής Μάνης και σύμφωνα με την απογραφή 2021 απογράφησαν 34 κάτοικοι

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Βρύσες
Βρύσες
Λίμνη Λακωνίας

Η **Λίμνη** είναι οικισμός της Πελοποννήσου στην Λακωνία.

## Γενικά στοιχεία
Η Λίμνη βρίσκεται σε υψόμετρο 30 μέτρα στον κάμπο των Αιγιών. Απέχει περίπου 5 χιλιόμετρα Δ.-ΒΔ. από το κέντρο του Γυθείου (έδρα του δήμου) και 37 χιλιόμετρα Ν.-ΝΑ. από την Σπάρτη ενώ μέσα από το χωριό περνάει η ΕΟ Σπάρτης - Γυθείου.  

Στην Εκστρατεία του Μοριά καταγράφεται με την ονομασία *Limni* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Μαλευρίου (*Section* *de Malévri*) και να έχει πληθυσμό 42 οικογένειες (συνολικά 200 άτομα). Στο Αρχείο Ιωάννου Καποδίστρια αναφέρεται ως Λίμνη στην Επαρχία Ανατολικής Σπάρτης → Τμήμα Φωκά με 42 οικογένειες (συν. 139 άτομα).  

Αναφέρεται επίσημα, μετά την Τουρκοκρατία, το 1835 να προσαρτάται στο δήμο Γυθείου και να απογράφεται μέχρι το 1908. Άρχισε να απογράφεται πάλι από το 1920 μέχρι το 1940 και ξανά από το 1981. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Γυθείου, που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 109 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Λίμνη
Λίμνη
Μοναχή Συκιά Λακωνίας

Η **Μοναχή Συκιά** είναι μικρός οικισμός της Πελοποννήσου στην Λακωνία.

## Γενικά στοιχεία
Η Μοναχή Συκιά βρίσκεται σε υψόμετρο 135 μέτρα σε απόσταση περίπου 12 χιλιόμετρα ΒΔ. από το Γύθειο (έδρα του δήμου) και 35 χιλιόμετρα Ν.-ΝΑ. από την Σπάρτη. Αναφέρεται επίσημα, μετά την Τουρκοκρατία, το 1897 να προσαρτάται στον τότε δήμο Μαλευρίου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τον Άγιο Βασίλειο και τον Άγιο Ευστράτιο αποτελούν την Κοινότητα Αγίου Βασιλείου , που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 21 κάτοικοι ενώ με αυτήν του 2011 είχε 29. Οι απογραφές πληθυσμού είναι: 

## Παραπομπές


Μοναχή Συκιά
Μοναχή Συκιά
Παγανέα Λακωνίας

Η **Παγανέα** ή Παγανιά είναι οικισμός της Πελοποννήσου στην Λακωνία.

## Γενικά στοιχεία
Η Παγανέα βρίσκεται στη Χερσόνησο Ταϋγέτου (Μάνη), κοντά στη δυτική ακτή του Λακωνικού κόλπου, στο ακρωτήριο Παγανιά και σε υψόμετρο 60 μέτρα. Απέχει περίπου 56 χιλιόμετρα Ν. από την Σπάρτη, 23 χιλιόμετρα Δ.-ΝΔ. από το Γύθειο (έδρα του δήμου) ενώ 2 χιλιόμετρα Δ.-ΒΔ είναι τα Καλύβια. Στην περιοχή "Ακρα Παγανέας" του ακρωτηρίου είναι αρχαίο λατομείο και ερειπωμένες φρουριακές εγκαταστάσεις. 

Αναφέρεται επίσημα, μετά την Τουρκοκρατία, το 1845 να προσαρτάται στον τότε δήμο Καρυουπόλεως. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Καλύβια αποτελούν την Κοινότητα Καλυβίων, που υπάγεται στη Δημοτική Ενότητα Γυθείου του Δήμου Ανατολικής Μάνης ενώ σύμφωνα με την απογραφή 2021 απογράφησαν 52 κάτοικοι ενώ με αυτήν του 2011 είχε 50.  

## Εξωτερικοί σύνδεσμοι

* Φωτογραφίες από Επιλεγμένα Μέρη σε 'Παγανέα' στον ιστότοπο https://www.exploring-greece.gr/.

## Παραπομπές


Παγανέα
Παγανέα
Στέφανος Ζουρνατζής

Ο **Στέφανος Ζουρνατζής**, υπήρξε Έλληνας παλαίμαχος ποδοσφαιριστής, ο οποίος αγωνίστηκε ως ακραίος αμυντικός για τις ομάδες του Ορφέα Ελευθερούπολης και του Άρη Θεσσσαλονίκης.

## Καριέρα
Ο Ζουρνατζής, αστυνομικός στο επάγγελμα, ασχολούνταν ερασιτεχνικά με το ποδόσφαιρο. Ξεκίνησε να αγωνίζεται στον **Αγροτικό Αστέρα Πλατέος** (1957)  και ακολούθως κατά τη διάρκεια της θητείας του στην Ελευθερούπολη, αγωνίστηκε ως ακραίος αριστερός αμυντικός στην τοπική ομάδα, τον Ορφέα Ελευθερούπολης. 

Τον Αύγουστο του 1960 μεταγράφηκε μαζί με τον τότε συμπαίκτη του Δημήτρη Σιούρθα, στον Άρη.

Στην ουσία η μεταγραφή αυτή πραγματοποιήθηκε με κύριο σκοπό να μπορέσει ο παίκτης να συνεχίσει την αθλητική του καριέρα παράλληλα με τις σπουδές του καθώς την περίοδο εκείνη είχε εισαχθεί και φοιτούσε στη σχολή Οικονομικών και Πολιτικών Επιστημών του Α.Π.Θ..

Στον Άρη αγωνίστηκε για πρώτη φορά σε αγώνα της Ά Εθνικής, στις 26 Μαρτίου 1961, στην εκτός έδρας νίκη των "κίτρινων" επί του Ατρομήτου Πειραιώς (τελικό σκορ 0-1).

Σημείωσε το πρώτο του τέρμα με τον Άρη, στην εντός έδρας ήττα με 2-5 από τον Πανιώνιο, στις 18 Ιουνίου 1961.

Εντέλει αγωνίστηκε στα 10 από τα 30 παιχνίδια του πρωταθλήματος της σεζόν 1960/61 και σε 2 ματς του Κυπέλλου Ελλάδας.

Τη σεζόν 1961/62 αγωνίστηκε σε 18 αγώνες πρωταθλήματος και σε 3 ματς Κυπέλλου.Σημείωσε το δεύτερό του τέρμα με τον Άρη, στην εντός έδρας ισοπαλία (με 1-1) με τη Νίκη Βόλου, την 1η Οκτωβρίου 1961.

Τη σεζόν 1962/63 αγωνίστηκε σε 14 αγώνες πρωταθλήματος, σε 2 αγώνες για το θεσμό του Κυπέλλου Ελλάδας.

Το καλοκαίρι του 1963, αποδεσμεύθηκε και αποχώρησε από τον Άρη, λόγω μετάθεσης στην Αθήνα, ολοκληρώνοντας την ποδοσφαιρική του καριέρα. Στην μετέπειτα υπηρεσιακή του καριέρα  ως αστυνομικός, έφτασε μέχρι το βαθμό του Ταξιάρχου.  

Συνολικά στην καριέρα του με τον Άρη, κατέγραψε 49 συμμετοχές (42 για το πρωτάθλημα, 7 για το Κύπελλο) και σκόραρε 2 τέρματα.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
SolidWorks

Το **SolidWorks** (αναγράφεται ως **SOLIDWORKS**) είναι λογισμικό CAD (computer-aided design) και CAE (computer-aided engineering) που πλέον αναπτύσσεται από την γαλλική εταιρία λογισμικού Dassault Systèms, μία θυγατρική του ομίλου Dassault Group. Ήταν ένα από τα πρώτα προγράμματα 3D CAD, σχεδιασμένο για να λειτουργεί σε προσωπικούς υπολογιστές.

## Ιστορία
Η SolidWorks Corporation ιδρύθηκε τον Δεκέμβριο του 1993 από τον απόφοιτο του MIT Jon Hirschtick με στόχο την ανάπτυξη ενός φιλικού προς τον χρήστη και οικονομικού προγράμματος CAD που θα έτρεχε σε συστήματα Windows. Η εταιρεία έδρευε αρχικά στο Κόνκορντ της Μασαχουσέτης, αλλά μετακόμισε αργότερα στο Γουόλθαμ. Το πρώτο προϊόν της ήταν το SolidWorks 95 που κυκλοφόρησε στην αγορά τον Νοέμβριο του 1995. Το 1997 η Dassault Systèms, γνωστή για το CATIA (επίσης λογισμικό CAD αλλά με πολλές περισσότερες δυνατότητες και εργαλεία), εξαγόρασε την SolidWorks έναντι 310 εκατομμυρίων δολαρίων ΗΠΑ.

Το 1999 η SolidWorks κυκλοφόρησε εργαλεία τρισδιάστατης μοντελοποίησης, ενώ το 2006 προσέθεσε δυνατότητες Desing-to-Manufacturing, δίνοντας έτσι τη δυνατότητα στις ομάδες σχεδίασης προϊόντων να συνεργαστούν εύκολα και αποτελεσματικά με τις ομάδες που αναλαμβάνουν την κατασκευή τους, εργαζόμενοι ταυτόχρονα και στο ίδιο λογισμικό.

Σύμφωνα με δεδομένα του 2024, το SolidWorks έχει προσεγγιστικά 7,5 εκατομμύρια χρήστες παγκοσμίως. 

## Μέθοδος σχεδιασμού
Το SolidWorks είναι solid modeler και αντιμετωπίζει τον σχεδιασμό με μία παραμετρική προσέγγιση, που αναπτύχθηκε αρχικά από την PTC (για τα Creo/Pro-Engineer). Το λογισμικό χρησιμοποιεί ως σχεδιαστικό πυρήνα το Parasolid.

## Εκδόσεις
Κάθε χρόνο η Dassault μία νέα, αναβαθμισμένη έκδοση του SolidWorks, το όνομα της οποίας ταυτίζεται με το έτος κατά το οποίο έγινε διαθέσιμη στο κοινό. Το δε λογισμικό προσφέρεται σε τρία πακέτα (εκδόσεις): το standard, το professional και το premium, το κάθε μια με περισσότερες δυνατότητες από το άλλο, με σημαντικότερη εκ των οποίων τα εργαλεία προσομοίωσης. Είναι επίσης διαθέσιμες εκδόσεις για χρήση από μαθητές, ακαδημαϊκά ιδρύματα και ερασιτέχνες χρήστες.

## Παραπομπές
Γιώργος Πανιτσίδης

Ο **Γιώργος Πανιτσίδης**, υπήρξε Έλληνας παλαίμαχος ποδοσφαιριστής, ο οποίος αγωνίστηκε ως αμυντικός μέσος στην ομάδα του Άρη Θεσσαλονίκης κατά την περίοδο 1962-65.

## Καριέρα
Ο Πανιτσίδης ξεκίνησε να αγωνίζεται στον Ατρόμητο Χιρς (μετέπειτα Ατρόμητος Θεσσαλονίκης), δηλαδή την ομάδα η οποία προέρχονταν από την περιοχή του Χιρς, την παλιά συνοικία της Εβραϊκής κοινότητας της πόλης (μεταξύ των οδών Μοναστηρίου, Αναγεννήσεως και του παλιού σιδηροδρομικού σταθμού) και γρήγορα μεταπήδησε στα τμήματα υποδομών του Άρη Θεσσαλονίκης  χωρίς όμως να μπορέσει να φτάσει στην πρώτη ομάδα.

Αρχικά παραχωρήθηκε ως δανεικός στην πρώτη του ομάδα, τον Ατρόμητο Χιρς και αργότερα (σεζόν 1961/62) ως δανεικός στο Φίλιππο Αγίου Φανουρίου Θεσσαλονίκης. Τον Αύγουστο του 1962 επέστρεψε στον Άρη  και ξεκίνησε να καταγράφει συμμετοχές στη βασική ομάδα, εξοβελίζοντας από αυτήν τον συμπαίκτη του, Σαράφο Παπαδόπουλο.

Κατ’ ουσίαν, ο Σέρβος προπονητής, Μπέλα Πάλφι, ήταν αυτός που του έδωσε φανέλα βασικού και πίστεψε στο ταλέντο του.

Σε όλη τη διάρκεια της ποδοσφαιρικής του καριέρας αγωνίστηκε ως αμυντικός μέσος και διακρίθηκε για το δυναμικό έως και τραχύ παιχνίδι του. Πανύψηλος (ύψος 1,87 μ) για τα δεδομένα της εποχής, με εκπληκτικά σωματικά προσόντα, σχεδόν θηριώδης, ανελάμβανε να μαρκάρει τον καλύτερο παίκτη των αντιπάλων. Ομηρικές υπήρξαν οι μονομαχίες του με τα ποδοσφαιρικά ιερά τέρατα της εποχής, Κώστα Νεστορίδη και Μίμη Παπαιωάννου, που του χάρισαν το προσωνύμιο «Χάρος». 

Στον Άρη αγωνίστηκε για πρώτη φορά σε αγώνα της Ά Εθνικής, στις 5 Μαΐου 1963, στην εντός έδρας ισοπαλία των "κίτρινων" με τον Ηρακλή (τελικό σκορ 1-1).

Αγωνίστηκε σε 3 παιχνίδια του πρωταθλήματος της σεζόν 1962/63, στους 3 αγώνες μπαράζ κατάταξης και σε 3 ματς του Κυπέλλου Ελλάδας. Σημείωσε δε το πρώτο του τέρμα με τον Άρη, στην εντός έδρας ήττα με 1-2 από τον Απόλλων Καλαμαριάς, στις 23 Ιουνίου 1963.

Πραγματοποίησε την καλύτερή του εμφάνιση με τη φανέλα του Άρη, στον αγώνα κυπέλλου (φάση των προημιτελικών) της 7ης Ιουλίου 1963 κόντρα στην Α.Ε.Κ., όπου στο 86ο λεπτό της αναμέτρησης σημείωσε και το μοναδικό γκολ της αναμέτρησης. 

Σημείωσε το τρίτο του τέρμα με τον Άρη, στην εντός έδρας νίκη (με 1-0) με τη Δόξα Δράμας, την 27η Οκτωβρίου 1963.

Τη σεζόν 1963/64 αγωνίστηκε σε 28 αγώνες πρωταθλήματος και σε ένα ματς Κυπέλλου. 

Τραυματίστηκε σε μια προπόνηση πριν τον αγώνα με τον Απόλλων Αθηνών (για το β γύρο του πρωταθλήματος) στο γόνατο αλλά δεν αποθεραπεύθηκε πλήρως. Αργότερα (Ιούλιος 1964) χειρουργήθηκε με έξοδα του Άρη αλλά δεν μπόρεσε να επανέλθει στα υψηλά αγωνιστικά επίπεδα του παρελθόντος. 

Νομοτελειακά, τη σεζόν 1964/65 αγωνίστηκε μόνο σε ένα ματς πρωταθλήματος.
Αντιμετωπίζοντας πληθώρα τραυματισμών, αναγκάστηκε να εγκαταλείψει το ποδόσφαιρο, το φθινόπωρο του 1965.

Συνολικά στην καριέρα του με τον Άρη, κατέγραψε 39 συμμετοχές (35 για το πρωτάθλημα, 4 για το Κύπελλο) και σκόραρε 2 τέρματα.
Στη συνέχεια, απέκτησε το δικό του κατάστημα ΠΡΟ-ΠΟ, στην πόλη της Θεσσαλονίκης.
Απεβίωσε στις 21 Νοεμβρίου 2014.

## Παραπομπές

## Πηγές

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Naftemporiki TV

Η **Ναυτεμπορική TV** είναι ελληνικός ιδιωτικός ενημερωτικός τηλεοπτικός σταθμός περιφερειακής εμβέλειας της Αττικής. Εδρεύει στον Πειραιά με στούντιο στην Αθήνα.

Ξεκίνησε τη λειτουργία του στις 10 Σεπτεμβρίου 2022, αρχικά μέσω του διαδικτύου και των συνδρομητικών πλατφορμών της COSMOTE TV και της NOVA.

Από τις 28 Σεπτεμβρίου 2025 εκπέμπει και επίγεια ψηφιακά ελεύθερα μέσω της Digea, αντικαθιστώντας το New Epsilon TV του οποίου η συχνότητα ανήκει στη *Star Ελληνική Ραδιοτηλεοπτική Μ.Α.Ε.* που τελεί υπό τον έλεγχο της *Media Portal Limited* του Γιώργου Μελισσανίδη, γιου του επιχειρηματία Δημήτρη Μελισσανίδη.

## Ιστορικό
Η Ναυτεμπορική TV, είναι το πρώτο εγχείρημα στον χώρο των μέσων ενημέρωσης που στήθηκε από τον όμιλο Μελισσανίδη καθώς ξεκίνησε την λειτουργία του στις 10 Σεπτεμβρίου 2022, και αφού, ένα χρόνο νωρίτερα, είχε προηγηθεί η εξαγορά της οικονομικής εφημερίδας *[[Η Ναυτεμπορική|Ναυτεμπορική]]*, λαμβάνοντας αρχικά από το ΕΣΡ άδεια μετάδοσης μέσω διαδικτύου και συνδρομητικών πλατφορμών.

## Πρόγραμμα
Το κανάλι εκπέμπει ενημερωτικό πρόγραμμα, με έμφαση στην οικονομία, την πολιτική και τον κόσμο των επιχειρήσεων. Τις βραδινές ώρες μεταδίδει ξένες ταινίες και σειρές.

Δημοσιογράφοι και άλλοι συνεργάτες που παρουσιάζουν εκπομπές στο Naftemporiki TV είναι η Μάγκυ Δούση, ο Σάββας Καλεντερίδης, ο Κώστας Καλέτσιος, η Χριστίνα Κουσουνή, η Νικόλ Λειβαδάρη, ο Γιώργος Μελιγγώνης, ο Ανέστης Ντόκας, ο Παύλος Πανταζόπουλος, η Νικόλ Ποφάντη, ο Λάμπης Ταγματάρχης, η Αλεξία Τασούλη και ο Φίλιππος Φιλιππακόπουλος.

## Παραπομπές

## Εξωτερικοί σύνδεσμοι
*

Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Αττική)
Λυγερέας Λακωνίας

O **Λυγερέας** είναι οικισμός της Πελοποννήσου στην Λακωνία.

## Γενικά στοιχεία
Ο Λυγερέας βρίσκεται στα βόρεια της Χερσονήσου Ταϋγέτου (Μάνη), στις νότιους πρόποδες του Ταϋγέτου σε υψόμετρο μέτρα. Απέχει περίπου 46 χιλιόμετρα νότια από την Σπάρτη, 17 χιλιόμετρα δυτικά από το Γύθειο (έδρα του δήμου).

Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Πολυαράβου και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τo  Αστέρι αποτελούν την Κοινότητα Λυγερέα, που υπάγεται στη Δημοτική Ενότητα Γυθείου του Δήμου Ανατολικής Μάνης ενώ σύμφωνα με την απογραφή 2021 απογράφησαν 20 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:  

## Εξωτερικοί σύνδεσμοι

* Το χωριό Λυγερέας από την εφημερίδα Μανιάτικη Αλληλεγύη.

## Παραπομπές


Λυγερέας
Λυγερέας
Σύνορα Λακωνίας

Τα **Σύνορα** είναι μικρός οικισμός της Πελοποννήσου στην Λακωνία.

## Γεωγραφικά - ιστορικά στοιχεία
Τα Σύνορα βρίσκονται σε υψόμετρο 120 μέτρα, στον κάμπο των Αιγιών. Απέχουν περίπου 35 χιλιόμετρα νότια από την Σπάρτη και 9 χιλιόμετρα βορειοδυτικά από το Γύθειο (έδρα του δήμου) ενώ δυτικά τους περνάει ο ποταμός Σμήνος ή Μπαρδουνοπόταμος και ανατολικά η ΕΟ Σπάρτης - Γυθείου. 

Στην Εκστρατεία του Μοριά καταγράφεται με την ονομασία *Koutoumou* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Μαλευρίου (*Section* *de Malévri*) και να έχει πληθυσμό 11 οικογένειες (συνολικά 52 άτομα). Στο Αρχείο Ιωάννου Καποδίστρια αναφέρεται ως *Καυτουμού* στην Επαρχία Ανατολικής Σπάρτης → Τμήμα Φωκά με 11 οικογένειες (συν. 49 άτομα). 

## Διοικητικά - πληθυσμιακά στοιχεία
Αναφέρονται επίσημα, μετά την Τουρκοκρατία, το 1835 με την παλιά τους ονομασία *Κουτουμού* να προσαρτώνται στο δήμο Γυθείου. Το 1918 μετονομάστηκαν σε Σύνορα. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τις Αιγιές και την Μαλλιαρή Συκιά αποτελούν την Κοινότητα Αιγιών, που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 32 κάτοικοι.  

Οι απογραφές πληθυσμού μετά τον Β' Παγκόσμιο πόλεμο είναι:  

## Παραπομπές


Σύνορα
Σύνορα
Κανάλι Karl-Heine

Το **κανάλι Karl Heine** () είναι ένα κανάλι μήκους 3,3 χιλιομέτρων στη δυτική Λειψία. Το κανάλι συνδέει το λιμάνι του Lindenau με το Weisse Elster. Κατά μήκος της διώρυγας υπάρχουν 15 γέφυρες και είναι πλωτή από μικρότερα πλοία. Το κανάλι είναι υπό την προστασία των μνημείων στη Λειψία.
## Ιστορία
Η διώρυγα ξεκίνησε από τον πρωτοπόρο της βιομηχανίας Carl Heine ως πρώτο στάδιο μιας ναυτιλιακής διώρυγας μεταξύ Weisse Elster και Ζάαλε. Η κατασκευή ξεκίνησε στο Plagwitz. Το πρώτο τμήμα της διώρυγας εγκαινιάστηκε στις 25 Ιουνίου 1864 και το 1887 ο σιδηρόδρομος Λειψίας-Probstzella έφτασε στο Lindenau. Μεταξύ 1890 και 1898, κατασκευάστηκε το τελευταίο τμήμα της διώρυγας, το οποίο τελείωνε λίγο πριν από το λιμάνι Lindenau.

Στις 18 Ιουλίου 2012, το δημοτικό συμβούλιο αποφάσισε την επέκταση της διώρυγας μέχρι το λιμάνι. Στις 2 Ιουλίου 2015, το νέο τμήμα δόθηκε στην κυκλοφορία.

## Παραπομπές


Κατηγορία:Λειψία
Κατηγορία:Διώρυγες της Γερμανίας
Ιωάννης Χαλδός

Ο **Ιωάννης ο Χαλδός** (άκμασε το 995-1030) ήταν Ρωμαίος στρατηγός υπό τον Βασίλειο Β΄ Βουλγαροκτόνο.

## Βιογραφία
Όπως υποδηλώνει το επώνυμό του, ο Χάλδος καταγόταν από τη Χαλδία, περιοχή στη βορειοανατολική Μικρά Ασία.  Πιθανότατα ήταν αρμενικής καταγωγής.  

Διετέλεσε στρατιωτικός κυβερνήτης (*[[Στρατηγός (Βυζάντιο)|στρατηγός]]*) των θεμάτων των Αρμενί(ακ)ων και Βουκελλαρίων στη Μικρά Ασία, προτού σταλεί στη Θεσσαλονίκη ως *[[Δουξ|δούκας]]* , διαδεχόμενος τον Γρηγόριο Ταρωνίτη, ο οποίος είχε σκοτωθεί σε βουλγαρική ενέδρα.   Εναλλακτικά, μπορεί να κατείχε και τα τρία αξιώματα ταυτόχρονα, παρά τον μεγάλο γεωγραφικό τους διαχωρισμό.  Βρισκόταν σίγουρα στη θέση του ως κυβερνήτης της Θεσσαλονίκης τον Σεπτέμβριο του 995, καθώς εξέδωσε έναν νόμο (*[[Σιγίλλιο|σιγίλιον]]*), που επιβεβαίωνε διάφορα προνόμια και εξαιρέσεις της Μονής Κολοβού στην Ιερισσό της Χαλκιδικής, ο οποίος νόμος σώζεται μέχρι σήμερα. 

Λίγο αργότερα, στις αρχές του 996, συνελήφθη από τους Βούλγαρους σε μία άλλη ενέδρα, που έστησε ο τσάρος Σαμουήλ της Βουλγαρίας. Παρέμεινε σε βουλγαρική αιχμαλωσία για 22 χρόνια, μέχρι την τελική κατάρρευση της βουλγαρικής αντίστασης το 1018, όταν απελευθερώθηκε με την παράδοση του Δραγομούζου, του Βούλγαρου κυβερνήτη τής Στρώμνιτσας, στον Αυτοκράτορα Βασίλειο Β΄ Βουλγαροκτόνο.   Μετά το τέλος του Ταρωνίτη και την κατάληψη του Χάλδου, ο Βασίλειος Β΄ διόρισε έναν από τους πιο έμπιστους υφισταμένους του, τον Νικηφόρο Ουρανό, ως αρχιστράτηγο στα Βαλκάνια, με αποτέλεσμα τη συντριπτική νίκη επί του Σαμουήλ και του στρατού του στη μάχη του Σπερχειού.  

Ο Ιωάννης Χάλδος αναφέρεται στη συνέχεια, και για τελευταία φορά, κατά τη διάρκεια τής εκστρατείας τού 1030 τού Αυτοκράτορα Ρωμανού Γ΄ Αργυρού εναντίον των Μιρδασιδών του Χαλεπίου, την οποία και συμβούλευσε να μην κάνει. Ο Αυτοκράτορας δεν έλαβε υπόψη τη γνώμη του, και η εκστρατεία κατέληξε σε μία ταπεινωτική ήττα στη μάχη του Αζάζιου . 

## Αναφορές

## Πηγές
* 
* 
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.
* 
* 

Κατηγορία:Πατρίκιοι
Κατηγορία:Κυβερνήτες του Θέματος Βουκελλαρίων
Κατηγορία:Βυζαντινοί αιχμάλωτοι πολέμου
Κατηγορία:Βυζαντινοί Πόντιοι
Κατηγορία:Βυζαντινοί αρμενικής καταγωγής
Κατηγορία:Βυζαντινοί των Βυζαντινοβουλγαρικών Πολέμων
Κατηγορία:Κυβερνήτες του Θέματος Θεσσαλονίκης
Κατηγορία:Βυζαντινοί του 10ου αιώνα
DeviantArt

Το **DeviantArt** είναι αμερικανική διαδικτυακή κοινότητα που διαθέτει έργα τέχνης, βίντεο, φωτογραφία και λογοτεχνία, η οποία ξεκίνησε στις 7 Αυγούστου 2000, από τους Μάθιου Στίβενς, Σκοτ Τζάρκοφ και Άντζελο Σωτήρα, μεταξύ άλλων. 

Το DeviantArt έχει την έδρα της στην περιοχή του Χόλιγουντ του Λος Άντζελες της Καλιφόρνια. Το DeviantArt είχε περίπου 36 εκατομμύρια επισκέπτες ετησίως μέχρι το 2008. Το 2010, οι χρήστες του DeviantArt υπέβαλαν περίπου 1,4 εκατομμύρια αγαπημένα και περίπου 1,5 εκατομμύρια σχόλια καθημερινά. Το 2011, ήταν το δέκατο τρίτο μεγαλύτερο κοινωνικό δίκτυο με περίπου 3,8 εκατομμύρια εβδομαδιαίες επισκέψεις. Αρκετά χρόνια αργότερα, το 2017, ο ιστότοπος είχε περισσότερα από 25 εκατομμύρια μέλη και περισσότερες από 250 εκατομμύρια υποβολές. Το 2025, έφτασε σε ένα νέο ορόσημο με 100 εκατομμύρια εγγεγραμμένους χρήστες.

Τον Φεβρουάριο του 2017, ο ιστότοπος εξαγοράστηκε από την ισραηλινή εταιρεία λογισμικού Wix.com σε μια συμφωνία 36 εκατομμυρίων δολαρίων. Από το 2020, ο ιστότοπος έχει δει μια μαζική έξοδο μεγάλου μέρους της βάσης χρηστών του μετά από αποφάσεις που σχετίζονται με τον σχεδιασμό του ιστότοπου, την Τεχνητή Νοημοσύνη, τα NFT και έναν μεγάλο αριθμό λογαριασμών απάτης που κατοικούν στον ιστότοπο.

## Παραπομπές


## Εξωτερικοί σύνδεσμοι

* 
Κατηγορία:Ιστοσελίδες διαμοιρασμού εικόνων
Κατηγορία:Ψηφιακές τέχνες
Παγκόσμια αδελφότητα

Η **παγκόσμια αδελφότητα** είναι μια φιλοσοφική, πνευματική και κοινωνικοπολιτική έννοια που δίνει έμφαση στην ενότητα όλων των ανθρώπων πέρα ​​από διακρίσεις φυλής, εθνικότητας, θρησκείας ή τάξης. Η ιδέα έχει διερευνηθεί σε διάφορες θρησκευτικές παραδόσεις, φιλοσοφικά συστήματα και πολιτικά κινήματα σε όλη την ιστορία.

## Ιστορικό και θρησκευτικό πλαίσιο
Η έννοια της παγκόσμιας αδελφοσύνης εμφανίζεται σε πολλαπλές θρησκευτικές και φιλοσοφικές παραδόσεις. Στον Ινδουισμό, η φράση *vasudhaiva kutumbakam* («ο κόσμος είναι μία οικογένεια») εκφράζει την πίστη σε μια παγκόσμια συγγένεια μεταξύ όλων των ανθρώπων. Ομοίως, ο Χριστιανισμός προωθεί την ιδέα μέσω διδασκαλιών όπως «αγάπα τον πλησίον σου» και η ενότητα της ανθρωπότητας εν Χριστώ. Το Ισλάμ υποστηρίζει μια μορφή παγκόσμιας αδελφοσύνης εντός της Ούμα, ή της παγκόσμιας μουσουλμανικής κοινότητας, η οποία υπερβαίνει τα εθνικά όρια.

Στον δυτικό εσωτερισμό, η Θεοσοφία θεωρεί την παγκόσμια αδελφότητα βασική αρχή. Η Θεοσοφική Εταιρεία, που ιδρύθηκε από την Ελένα Μπλαβάτσκυ το 1875, προώθησε την ιδέα ότι όλοι οι άνθρωποι μοιράζονται μια κοινή πνευματική προέλευση και πεπρωμένο. Ο Τεκτονισμός ασπάζεται επίσης την έννοια της αδελφότητας, διδάσκοντας ότι όλοι οι άνθρωποι είναι ίσοι υπό την «πατρότητα του Θεού».

## Σύγχρονες προοπτικές
Στις σύγχρονες συζητήσεις, η παγκόσμια αδελφοσύνη συνδέεται με τα ανθρώπινα δικαιώματα, την παγκοσμιοποίηση και τη διεθνή συνεργασία. Η Οικουμενική Διακήρυξη για τα Ανθρώπινα Δικαιώματα (1948) αντικατοπτρίζει στοιχεία αυτής της ιδέας επιβεβαιώνοντας την ισότητα και την αξιοπρέπεια όλων των ατόμων, ανεξάρτητα από το υπόβαθρό τους.

## Δείτε επίσης
* Ανθρωπισμός
* Βικιπαίδεια
* Οργανισμός Ηνωμένων Εθνών

## Παραπομπές


## Περαιτέρω ανάγνωση

* 
* 
* 
* 
* 
* 
* 
* 
* 

Κατηγορία:Ανθρώπινα δικαιώματα
Κατηγορία:Βικιπαίδεια
Κατηγορία:Πολιτική
Κατηγορία:Κοινωνία
Κατηγορία:Φιλοσοφία
Κατηγορία:Θρησκεία
Κατηγορία:Οργανισμός Ηνωμένων Εθνών
Βαθιά Λακωνίας

Η **Βαθιά** είναι πολύ μικρός οικισμός της Πελοποννήσου στην Λακωνία και τον Δήμο Ανατολικής Μάνης.

## Γενικά στοιχεία
Η Βαθιά βρίσκεται στο νότιο τμήμα της Χερσονήσου Ταϋγέτου (Μάνη), πολύ κοντά στα παράλια του Μεσσηνιακού κόλπου και τον Γερολιμένα, σε υψόμετρο 40 μέτρα. Το χωριό απέχει περίπου 34 χιλιόμετρα νότια από το Οίτυλο και 48 χιλιόμετρα νοτιοδυτικά  από το Γύθειο (έδρα του δήμου). Αναφέρεται επίσημα, ως ξεχωριστός οικισμός για πρώτη φορά το 1991 να απογράφεται στην τότε κοινότητα Άνω Μπουλαριών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τους Άνω Μπουλαριούς, Κάτω Μπουλαριούς και τα Γιαλιά αποτελούν την κοινότητα Άνω Μπουλαριών, που ανήκει στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 18 κάτοικοι. Οι απογραφές πληθυσμού είναι:

## Σημείωση
Ο οικισμός να μην συγχέεται με τη Βάθεια η οποία βρίσκεται και αυτή στη Μάνη, νοτιοανατολικότερα προς το Ακρωτήριο Ταίναρο.

## Παραπομπές


Βαθιά
Βαθιά
Μπουτσελιάνικα Λακωνίας

Τα **Μπουτσελιάνικα** είναι πολύ μικρός οικισμός της Πελοποννήσου στην Λακωνία και το Δήμο Ανατολικής Μάνης.

## Γενικά στοιχεία
Τα Μπουτσελιάνικα βρίσκονται στη Χερσόνησο Ταϋγέτου (Μάνη) και τους νότιους πρόποδες του Ταϋγέτου σε υψόμετρο 430 μέτρα. Απέχουν περίπου 26 χιλιόμετρα Δ.-ΝΔ. από το Γύθειο (έδρα του δήμου) και 62 χιλιόμετρα Ν.-ΝΑ. από την Σπάρτη.

Αναφέρονται επίσημα, ως ξεχωριστός οικισμός, το 2001 να απογράφονται στον τότε Τοπικό Διαμέρισμα Καρέας του δήμου Οιτύλου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καρέα αποτελούν κοινότητα Καρέας που υπάγεται στη Δημοτική Ενότητα Οιτύλου του Δήμου Ανατολικής Μάνης ενώ σύμφωνα με την απογραφή 2021 απογράφησαν 21 κάτοικοι. Οι απογραφές πληθυσμού είναι: 

## Παραπομπές


Μπουτσελιάνικα
Μπουτσελιάνικα
Ομαλές Λακωνίας

Οι **Ομαλές** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Οι Ομαλές βρίσκονται στο κέντρο της Χερσονήσου Ταϋγέτου (Μάνη) και προς τα δυτικά της παράλια, σε υψόμετρο 180 μέτρα ενώ απέχει περίπου 27 χιλιόμετρα νοτιοδυτικά από το Γύθειο (έδρα του δήμου) και 12 χιλιόμετρα νότια από το Οίτυλο. Έχουν χαρακτηριστεί παραδοσιακός οικισμός από το 1978.

Στην Εκστρατεία του Μοριά καταγράφονται με την ονομασία *Krilianika* να υπάγεται στην Επαρχία Δυτικής  Σπάρτης (*Sparte* *Occidentale*) → Τμήμα Μαΐνης (*Section de* *Maïni*) και να έχει πληθυσμό 20 οικογένειες (συνολικά 95  άτομα).

Αναφέρονται επίσημα, μετά την Τουρκοκρατία, από το 1835 με την παλιά τους ονομασία *Κρελιάνικα* να προσαρτώνται στον τότε δήμο Άρεος. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Αρεοπόλεως, που υπάγεται στη Δημοτική Ενότητα Οιτύλου του Δήμου Ανατολικής Μάνης και σύμφωνα με την απογραφή 2021 απογράφησαν 22 κάτοικοι 

Οι απογραφές πληθυσμού μετά τον Β' Παγκόσμιο πόλεμο είναι:

* απογράφηκαν ως Κριαλιάνικα

## Παραπομπές


Ομαλές
Ομαλές
Καρέα Λακωνίας

Η **Καρέα** ή **Άνω Καρέα** είναι μικρός οικισμός της Πελοποννήσου στην Λακωνία.

## Γενικά στοιχεία
Η Καρέα βρίσκεται προς τα όρια με την Μεσσηνία, στη Χερσόνησο Ταϋγέτου (Μάνη) και τους νότιους πρόποδες του Ταϋγέτου σε υψόμετρο 540 μέτρα. Απέχει περίπου 26 χιλιόμετρα Δ.-ΝΔ. από το Γύθειο (έδρα του δήμου), 59 χιλιόμετρα Ν.-ΝΑ. από την Σπάρτη και 76 χιλιόμετρα ΝΑ. από την Καλαμάτα. Έχει χαρακτηριστεί παραδοσιακός οικισμός από το 1998.

Στην Εκστρατεία του Μοριά καταγράφεται με την ονομασία *Apano-Kéria* να υπάγεται στην Επαρχία Δυτικής Σπάρτης (*Sparte* *Occidentale*) → Τμήμα Μαΐνης (*Section* *de* *Maïni*) και να έχει πληθυσμό 4 οικογένειες (συνολικά 19 άτομα). Αναφέρεται επίσημα, μετά την Τουρκοκρατία, το 1835 να προσαρτάται στον τότε δήμο Οιτύλου και το 1927  ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Μπουτσελιάνικα αποτελούν κοινότητα  που υπάγεται στη Δημοτική Ενότητα Οιτύλου του Δήμου Ανατολικής Μάνης ενώ σύμφωνα με την απογραφή 2021 απογράφησαν 81 κάτοικοι. 

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* ΚΑΡΕΑ Η ιστορία ενός ξεχασμένου χωριού της Μάνης από τον ιστότοπο "Οι Μανιάτες είναι παντού" .

## Παραπομπές


Καρέα
Καρέα
Ρίτα Μυράτ

Η ***Ρίτα Μυράτ*** (πραγματικό όνομα: **Μαργαρίτα Ταρσούλη**, 1911–1985) ήταν Ελληνίδα ηθοποιός του κινηματογράφου και του θεάτρου. Με μια καριέρα να εκτείνεται σε περίπου 40 χρόνια συμμετείχε σε 53 παραστάσεις του Εθνικού Θεάτρου (1933–1970) , ενώ η φιλμογραφία της περιλαμβάνει μόλις 5 ταινίες (1930–1963).

## Βιογραφία
Η Μαργαρίτα Ταρσούλη, όπως ήταν το πραγματικό της όνομα γεννήθηκε στην Αθήνα το 1911. Σπούδασε στις δραματικές σχολές του Εθνικού Θεάτρου και του Ελληνικού Ωδείου. Σύζυγος της ήταν ο αρχιτέκτονας Αλέξανδρος Μυράτ, πρωτότοκος γιος της Κυβέλης και του Μήτσου Μυράτ, με τον οποίο απέκτησε μια κόρη, την Κυβέλη Μυράτ Μαρίνου (απεβ. 2010) γνωστή και ως Κυβελίτσα.
## Σταδιοδρομία

### Κινηματογράφος
Έκανε το ντεμπούτο της στον κινηματογράφο το 1930, με την ταινία *[[Το λαγιαρνί]]* σε σκηνοθεσία Ιωάννη Λούμου. Ακολουθησε το ίδιο έτος η συμμετοχή της στην ταινία *[[Τα γαλάζια κεριά]]* σε σκηνοθεσία του Μιχάλη Κουνελάκη. Η επιστροφή της στον κινηματογράφο έγινε μετά από σχεδόν 20 χρόνια με την ταινία *[[Η Δούκισσα της Πλακεντίας (ταινία)|Η Δούκισσα της Πλακεντίας]]* το 1956 σε σκηνοθεσία της Μαρίας Πλυτά, όπου υποδύθηκε την Σοφί ντε Μαρμπουά-Λεμπρέν, γνωστή και ως Δούκισσα της Πλακεντίας.

Το 1962 εμφανίστηκε στην ταινία *[[Ο Λουστράκος]]* πάλι σε σκηνοθεσία της Μαρίας Πλυτά, ενώ έναν χρόνο αργότερα έκανε την τελευταία της εμφάνιση με την ταινία *[[Το μεγάλο μυστικό]]* σε σκηνοθεσία του Δημήτρη Σκλάβου.

### Θέατρο
Στο θέατρο εμφανίστηκε για πρώτη φορά το 1932, με το έργο *Ενώ το πλοίο ταξιδεύει* της Γαλάτειας Καζαντζάκη που ανεβάστηκε στην Κεντρική Σκηνή του Εθνικού Θεάτρου, σε σκηνοθεσία Φώτου Πολίτη, δίπλα στην Σαπφώ Αλκαίου και τον Μάνο Κατράκη.

## Φιλμογραφία

## Θεατρικές συμμετοχές

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
*Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατάλογος όπλων ελληνικής κατασκευής και βελτιώσεων από τον Μεσοπόλεμο και τον Β' Παγκόσμιο Πόλεμο

## Μαχαίρια και ξιφολόγχης

* Ξιφολόγχη ΥΠ1903/14
* Ξιφολόγχη ΥΠ1939

## Εκρηκτικά

* Χειροβομβίδα Τσουρνάτ

* Αντιαρματική νάρκη Τσουρνάτ

## Τυφέκια

### Κινητού ουραίου

* Τυφέκιο Φιλιππίδη
* Τυφέκιο Λελακη

### Αυτόματα

* Τυφέκιο Ρηγόπουλου

## Υποπολυβόλα

* Μακρυκάνο ΥΠ1943

## Πολυβόλα

### Βαρέα πολυβόλα

* Τροποποιημένο Χότσκις 13.2χιλ.διπλής χρίσης 

### Μεσαία πολυβόλα

* ΕΥΠ Χότσκις

### Ελαφρά πολυβόλα

* ΕΠΚ ΥΠ1939

## Παραπομπές


Κατηγορία:Ελληνικός Στρατός
Ισπανικό πρωτάθλημα ποδοσφαίρου ανδρών 2024-25

Το **Ισπανικό πρωτάθλημα ποδοσφαίρου ανδρών 2024–25**, γνωστό και ως **LALIGA [[EA Sports|EA SPORTS]]**  λόγω χορηγικών λόγων, ήταν η 94η σεζόν της Πριμέρα Ντιβισιόν, της κορυφαίας ποδοσφαιρικής διοργάνωσης της Ισπανίας. Ξεκίνησε στις 15 Αυγούστου 2024 και ολοκληρώθηκε στις 25 Μαΐου 2025. Η Ρεάλ Μαδρίτης ήταν η κάτοχος του τίτλου, έχοντας κατακτήσει τον 36ο τίτλο της την προηγούμενη σεζόν. Το πρόγραμμα των αγώνων ανακοινώθηκε στις 18 Ιουνίου 2024.

Στις 15 Μαΐου 2025, Μπαρτσελόνα εξασφάλισε επίσημα τον 28ο τίτλο της δύο αγώνες πριν το τέλος, μετά τη νίκη με 2–0 επί της αντίπαλης της πόλης, Εσπανιόλ.

## Ομάδες

## Βαθμολογία

## Παραπομπές

Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2024–2025
Μητροπολίτης Ροδοστόλου Χρυσόστομος

Ο **Μητροπολίτης Χρυσόστομος Λαυριώτης** (κατά κόσμον *Παναγιώτης Αναγνωστόπουλος*, Αναγέννηση Σερρών, 1933 - Άγιο Όρος, 1 Οκτωβρίου 2025) ήταν Έλληνας ιεράρχης του Οικουμενικού Πατριαρχείου, θεολόγος και συγγραφέας.

## Βιογραφία
Γιος ιερέα πρόσφυγα από την Ανατολική Θράκη, γεννήθηκε στο χωριό Αναγέννηση του νομού Σερρών το 1933.

Το 1950, σε ηλικία 17 ετών, μετέβη στο Άγιο Όρος και τον επόμενο χρόνο εκάρη μοναχός στην Μονή Μεγίστης Λαύρας, λαβών το όνομα Χρυσόστομος. Σπούδασε στην Αθωνιάδα Σχολή, από όπου αποφοίτησε το 1956. Μέχρι το 1959 υπηρέτησε ως γραμματέας της Ιεράς Κοινότητας του Αγίου Όρους. Το 1958 μετέβη και σπούδασε στη Θεολογική Σχολή της Χάλκης, από όπου αποφοίτησε το 1962.

Το 1960 χειροτονήθηκε ιεροδιάκονος και το 1965 ιερομόναχος από τον τότε Σχολάρχη της Αθωνιάδος Σχολής, Μητροπολίτη Μιλητουπόλεως Ναθαναήλ. Από το 1963 έως το 1967 υπηρέτησε ως καθηγητής της Σχολής και από τότε έως το 1988 ως Σχολάρχης.

Το 1978 εξελέγη τιτουλάριος Επίσκοπος Ροδοστόλου, βοηθός του Οικουμενικού Πατριάρχη στο Άγιο Όρος. Χειροτονήθηκε στον επισκοπικό βαθμό στον Πατριαρχικό Ναό του Αγίου Γεωργίου στο Φανάρι, από τον Μητροπολίτη Χαλκηδόνος Μελίτωνα στις 22 Απριλίου. Στις 10 Ιανουαρίου 2023, με απόφαση της Αγίας και Ιεράς Συνόδου του Οικουμενικού Πατριαρχείου προήχθη σε εν ενεργεία μητροπολίτη με τον ίδιο τίτλο.

Καθόλη τη διάρκεια της ζωής του διέμενε στη Μονή Μεγίστης Λαύρας και στα εξαρτήματά της στο Άγιο Όρος, όπου λειτουργούσε ως αρχιερέας και έψελνε ως απλός ψάλτης σε τελετουργίες εκεί. Συνέγραψε βιβλία περί χριστιανικής θεολογίας, αγιορείτικης ζωής και εκκλησιαστικής μουσικής.

Απεβίωσε στο κελί του στη Μονή Μεγίστης Λαύρας την 1η Οκτωβρίου 2025, σε ηλικία 92 ετών.

## Εργογραφία
**«Πόθος και Χάρις στον Άθωνα»* (Άγ. Όρος 2000)
**«Γράμματα και Άσματα στον Άθωνα»* (Άγ. Όρος 2000)
**«Πρόσωπα και Δρώμενα στον Άθωνα»* (Άγ. Όρος 2001)
**«Ιδού ο Παπισμός»* (Άγ. Όρος 2002)
**«Ωδή στα Αμάραντα, στον Άθωνα»* (Άγ. Όρος 2004)
**«Θεομητορικά και Εξόδια στον Άθωνα»* (Άγ. Όρος 2005)
**«Όταν ελάλουν στον Άθωνα»* (Άγ. Όρος 2007)

## Παραπομπές

## Εξωτερικοί σύνδεσμοι
* ῾Ο Θεοφιλ. ᾿Επίσκοπος Ροδοστόλου κ. Χρυσόστομος   
* Χρυσόστομος, Επίσκοπος Ροδοστόλου

Κατηγορία:Μητροπολίτες του Οικουμενικού Πατριαρχείου
Κατηγορία:Απόφοιτοι της Ιεράς Θεολογικής Σχολής της Χάλκης
Χρυσοστομος
Αμπέτσο

Το **Αμπέτσο** () είναι κοινότητα (δήμος), στην περιφερειακή αποκεντρωμένη οντότητα του Ούντινε στην ιταλική περιφέρεια Φριούλι-Βενέτσια Τζούλια.

Βρίσκεται σε υψόμετρο 560 μέτρα πάνω από την επιφάνεια της θάλασσας, καλύπτοντας μια έκταση 73,00 τ.χλμ.Κατά την απογραφή του 2023 ο πληθυσμός ήταν 909 κάτοικοι.

## Παραπομπές


Κατηγορία:Δήμοι της Επαρχίας του Ούντινε
Καμπινάρες Λακωνίας

Οι **Καμπινάρες** είναι πολύ μικρός οικισμός της Πελοποννήσου στην Λακωνία και τον Δήμο Ανατολικής Μάνης. Βρίσκονται στο νότιο τμήμα της χερσονήσου Ταϋγέτου (Μάνης), κοντά στα παράλια του Μεσσηνιακού κόλπου και σε υψόμετρο 160 μέτρα. Απέχουν περίπου 34 χιλιόμετρα νοτιοδυτικά από το Γύθειο (έδρα του δήμου), νότια είναι ο Πύργος Διρου ενώ δίπλα και βόρεια είναι το Σπήλαιο Διρού και το Σπήλαιο Αλεπότρυπα. Αναφέρεται επίσημα, ως ξεχωριστός οικισμός, το 2001 να απογράφεται στο τότε Τοπικό Διαμέρισμα Πύργου Διρού του δήμου Οιτύλου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Πύργου Διρού, που υπάγεται στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 22 κάτοικοι, το 2011 ήταν 23 και το 2001 ήταν 26.

## Παραπομπές


Καμπινάρες
Καμπινάρες
Κοκκινόγεια Λακωνίας

Τα **Κοκκινόγεια** είναι πολύ μικρός οικισμός της Πελοποννήσου στην Λακωνία και τον Δήμο Ανατολικής Μάνης. Βρίσκεται προς το νότιο τμήμα της χερσονήσου Ταϋγέτου (Μάνης), δίπλα στο Ακρωτήριο Ταίναρο και σε υψόμετρο 50 μέτρα ενώ απέχει 68 χιλιόμετρα Ν.-ΝΔ. από το Γύθειο. Αναφέρεται επίσημα, ως ξεχωριστός οικισμός, το 2001 να απογράφεται στον τότε Τοπικό Διαμέρισμα Λαγίας του δήμου Ανατολικής Μάνης. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Λαγίας, που υπάγεται στη Δημοτική Ενότητα Ανατολικής Μάνης του  Δήμου Ανατολικής Μάνης και σύμφωνα με την απογραφή 2021 απογράφησαν 6 κάτοικοι ενώ το 2011 ήταν 9 και το 2001 ήταν 26.

## Παραπομπές


Κοκκινόγεια
Κοκκινόγεια
Κάτω Μπουλαριοί Λακωνίας

Οι **Κάτω Μπουλαριοί** είναι πολύ μικρός οικισμός της Πελοποννήσου στην Λακωνία και τον Δήμο Ανατολικής Μάνης.

## Γενικά στοιχεία
Οι Κάτω Μπουλαριοί βρίσκονται στο νότιο τμήμα της Χερσονήσου Ταϋγέτου (Μάνη), πολύ κοντά στα παράλια του Μεσσηνιακού κόλπου και τον Γερολιμένα, σε υψόμετρο 95 μέτρα. Το χωριό απέχει περίπου 33 χιλιόμετρα νότια από το Οίτυλο και 48 χιλιόμετρα νοτιοδυτικά  από το Γύθειο (έδρα του δήμου). Έχουν χαρακτηριστεί παραδοσιακός οικισμός από το 1978. Αξιοθέατα είναι ο πύργος Θεοδωρακάκη και οι τις εκκλησίες του Αγίου Γεωργίου (του 13ου αιώνα) και του Αγίου Πέτρου (του 18ου αιώνα). 

Ο Άγγλος περιηγητής Ουίλλιαμ Μάρτιν Ληκ τους αναφέρει ως *Kato Boralí (Morea I, 310).* Στην Εκστρατεία του Μοριά καταγράφονται με την ονομασία *Kato-Boularious* να υπάγεται στην Επαρχία Δυτικής  Σπάρτης (*Sparte* *Occidentale*) → Τμήμα Μαΐνης (*Section de* *Maïni*) και να έχει πληθυσμό 30 οικογένειες (συνολικά 143 άτομα). 

Αναφέρονται επίσημα, μετά την Τουρκοκρατία, το 1835 να προσαρτώνται στον τότε δήμο Μέσσης. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τους Άνω Μπουλαριούς, τη Βαθιά, τα Γιαλιά και τον Λεοντάκη αποτελούν την κοινότητα Άνω Μπουλαριών, που ανήκει στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 18 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Ο Άγιος Πέτρος στους Κάτω Μπουλαριούς στο https://www.youtube.com/.

## Παραπομπές


Κάτω Μπουλαριοί
Κάτω Μπουλαριοί
Μίρκο Ιβάνιτς

**Μίρκο Ιβάνιτς (σερβικά: Мирко Иванић· Μάτσκι Γιάρακ, 13 Σεπτεμβρίου 1993)** είναι Σέρβος ποδοσφαιριστής, πολιτογραφημένος Μαυροβούνιος, μέσος του Ερυθρού Αστέρα.

## Καριέρα

### Λέσχη
Σημείωσε ένα γκολ με τη Βοϊβοντίνα απέναντι στη Σαμπντόρια στον τρίτο προκριματικό γύρο του Γιουρόπα Λιγκ· ο σερβικός σύλλογος κατάφερε να νικήσει την ομάδα της Γένοβας με 4-0 στον πρώτο αγώνα και να περάσει αλώβητος από τη διπλή αναμέτρηση.

### Εθνικός
Έχει αγωνιστεί με την εθνική ομάδα U-21 της Σερβίας, καθώς και με την ανδρική εθνική ομάδα του Μαυροβουνίου.

## Στατιστική

### Συμμετοχές και γκολ σε συλλόγους
*Τα στατιστικά στοιχεία ενημερώθηκαν στις 23 Ιουνίου 2025.*

Κατηγορία:Ποδοσφαιριστές Εθνικής Μαυροβουνίου
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΜΠΑΤΕ Μπορίσοφ
Κατηγορία:Ποδοσφαιριστές Βοϊβοντίνα Νόβι Σαντ
Γιαλιά Λακωνίας

Τα **Γιαλιά** είναι πολύ μικρός παραθαλάσσιος οικισμός της Πελοποννήσου στην Λακωνία και τον Δήμο Ανατολικής Μάνης.

## Γενικά στοιχεία
Τα Γιαλιά βρίσκονται στο νοτιοδυτικό τμήμα της Χερσονήσου Ταϋγέτου (Μάνη), στα παράλια του Μεσσηνιακού κόλπου στον Όρμο Γερολιμένα και σε υψόμετρο 6 μέτρα. Απέχουν περίπου 48 χιλιόμετρα Ν.-ΝΔ. από το Γύθειο (έδρα του δήμου), 36 χιλιόμετρα Ν. από το Οίτυλο.  

Αναφέρονται επίσημα, ως ξεχωριστός οικισμός, το 1991 να απογράφεται στην κοινότητα Άνω Μπουλαριών. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τους Άνω Μπουλαριούς, τους Κάτω Μπουλαριούς, τη Βαθιά και τον Λεοντάκη αποτελούν την κοινότητα Άνω Μπουλαριών, που ανήκει στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 15 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Γιαλιά
Γιαλιά
ThinkPad

Τα **ThinkPad** είναι μία σειρά φορητών υπολογιστών και υπολογιστών ταμπλέτα, που προορίζονται για επαγγελματική χρήση και βρίσκονται στην αγορά από το 1992. Σχεδιάζονταν και παράγονταν από την Αμερικανική International Business Machines (IBM), μέχρι το 2005, οπότε και η ανωτέρω πούλησε το τμήμα υπολογιστών της στην Κινεζική Lenovo. Από το 2007, όλες οι συσκευές ThinkPad παράγονται από αυτή.

Τα ThinkPad αναπτύχθηκαν αρχικά στις εγκαταστάσεις της IBM στο Γιαμάτο της Ιαπωνίας. Χαρακτηρίζονται από το μαύρο χρώμα και το τετραγωνισμένο σχήμα τους, που πρωτοεμφανίστηκε το 1990, αλλά εξακολουθεί να διέπει ακόμα και σήμερα ορισμένα μοντέλα της σειράς, με τα περισσότερα να διαθέτουν επίσης ένα κόκκινο trackpoint στο πληκτρολόγιο, χαρακτηριστικό που έχει γίνει το σήμα κατατεθέν της.

Τα ThinkPad έχουν γνωρίσει μεγάλη επιτυχία, όσον αφορά τις πωλήσεις στον επαγγελματικό χώρο, ενώ κυκλοφορούν και μοντέλα προσανατολισμένα σε μαθητές και -γενικότερα- στον χώρο της εκπαίδευσης. Έχουν επίσης χρησιμοποιηθεί στον Διεθνή Διαστημικό Σταθμό (ISS), όντας για πολλά χρόνια τα μόνα laptop που ήταν πιστοποιημένα για τη χρήση αυτή. Επιπλέον υπήρξαν οι προτιμώμενοι φορητοί υπολογιστές από τα μέλη του Οργανισμού Ηνωμένων Εθνών (Ο.Η.Ε.).

## Ιστορία

Μετά την αποτυχία του πρώτου της laptop, του PC Convertible, η IBM υπήρξε ο τελευταίος μεγάλος κατασκευαστής προσωπικών υπολογιστών που εισήλθε στον ταχεία αναπτυσσόμενο χώρο αυτόν (μόλις το 1992 έθεσε σε κυκλοφορία τον PS/2 Note). Έχοντας ως βάση τον PS/2, η εταιρία ανέπτυξε το ThinkPad για να ανταγωνιστεί την Compaq -δημιουργού του LTE, του πρώτου επιτυχημένου φορητού υπολογιστή- και την Apple -με τα δημοφιλή PowerBook- στην Αμερική και την Toshiba στην Ιαπωνία, με τα εξίσου επιτυχημένα Dynabook.

Η ΙΒΜ σύνηψε συμβόλαιο για την προμήθεια notebook στην Σχολή Διοίκησης Επιχειρήσεων του Χάρβαρντ, η δημιουργία των οποίων ανατέθηκε τότε στις εγκαταστάσεις του Γιαμάτο, με επικεφαλής τον Arimasa Naitoh (内藤在正, *Naitō Arimasa*, αντιπρόεδρο της μονάδας PC και έξυπνων συσκευών της Lenovo), Ιάπωνα μηχανικό και σχεδιαστή προϊόντων που προσλήφθηκε στην IBM την δεκαετία του ’70, που πλέον θεωρείται «ο πατέρας των ThinkPad».

Το όνομα της σειράς σχετίζεται με την ιστορία και την κουλτούρα της IBM. Ο Tomas J. Watson Sr., πρώην πρόεδρος και διευθύνων σύμβουλός της, επέλεξε ως σλόγκαν το «Think» κατά τη δεκαετία του ’20. Η IBM τοποθετούσε τότε μία πλαστική ετικέτα με τη  λέξη «Think» εκτυπωμένο σε μία αλουμινένια επιφάνεια, πάνω από την κονσόλα χειρισμού των κεντρικών υπολογιστών (mainframe) και των minicomputer που πουλούσε την εποχή εκείνη.

Για δεκαετίες μικρά σημειωματάρια της IBM με το ίδιο κείμενο μοιράζονταν σε πελάτες και εργαζομένους. Το όνομα ThinkPad προτάθηκε από τον Denny Wainwright, υπάλληλό της που είχε ένα τέτοιο στην τσέπη του. Η επιτροπή που ασχολούνταν με την επιλογή των ονομάτων για τους υπολογιστές αντιτάχθηκε αρχικά στην ιδέα αυτή γιατί έως τότε χρησιμοποιούνταν μόνο αριθμοί για τον σκοπό αυτό, αλλά τελικά επικράτησε λόγω θετικής ανατροφοδότησης από κοινό και δημοσιογράφους.

## Παραπομπές


Κατηγορία:Φορητοί υπολογιστές
Σκανδιναβικός χρυσός

Ο **σκανδιναβικός χρυσός** είναι ένα κράμα χαλκού που χρησιμοποιείται στην κατασκευή των νομισμάτων, ιδιαίτερα των κερμάτων του ευρώ, συγκεκριμένα των κερμάτων των 10, 20 και 50 λεπτών. 
 
## Ιστορικό
Αναπτύχθηκε από τη Mariann Sundberg όταν εργαζόταν για τη φινλανδική εταιρεία Ουτοκούμπου.

## Σύνθεση
Η σύνθεση του σκανδιναβικού χρυσού είναι 89% χαλκός, 5% αλουμίνιο, 5% ψευδάργυρος και 1% κασσίτερος. Το χρώμα και η πυκνότητα δεν μοιάζουν με τον καθαρό χρυσό και σε σύγκριση με το μέταλλο χαλκού του εμπορίου, το κράμα έχει σημαντικά μικρότερους κόκκους. Ένα λεπτό υλικό οξειδίου σχηματίζεται μετά από λειαντικό γυάλισμα.  Είναι υποαλλεργικό, αντιμυκητιακό  και σχετικά αντιμικροβιακό (ειδικά μετά από τριβή).. Είναι επίσης ανθεκτικό στην αμαύρωση.  Η Ευρωπαϊκή Κεντρική Τράπεζα λέει ότι το κράμα είναι «δύσκολο να λιώσει και χρησιμοποιείται αποκλειστικά για νομίσματα».

## Χρήσεις
Ο σκανδιναβικός χρυσός αναπτύχθηκε αρχικά για τα κέρματα των 10 σουηδικών κορωνών το 1991 . Πολλά άλλα νομίσματα έχουν επίσης χρησιμοποιήσει το κράμα, κυρίως τα 50, 20 και 10 λεπτά του ευρώ.  Επιπλέον, χρήση του κράματος κάνουν τα 2 πολωνικά αναμνηστικά κέρματα złoty.

Έχει μελετηθεί για αντιμικροβιακές εφαρμογές στο νοσοκομείο, για να βοηθήσει στην πρόληψη λοιμώξεων από MRSA. 

## Παραπομπές


Κατηγορία:Κράματα χαλκού
Λεοντάκης Λακωνίας

Ο **Λεοντάκης** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Ο Λεοντάκης βρίσκεται στο νοτιοδυτικό τμήμα της Χερσονήσου Ταϋγέτου (Μάνη), στις πλαγιές του όρους Σαγγιάς και σε υψόμετρο 480 μέτρα. Απέχει περίπου 60 χιλιόμετρα Ν.-ΝΔ. από το Γύθειο (έδρα του δήμου), 45 χιλιόμετρα Ν. από το Οίτυλο. Έχει χαρακτηριστεί παραδοσιακός οικισμός από το 1978.  

Αναφέρεται επίσημα, μετά την Τουρκοκρατία, το 1835 να προσαρτάται προσαρτάται στον τότε δήμο Μέσσης. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τους Άνω Μπουλαριούς, τους Κάτω Μπουλαριούς, τη Βαθιά και τα Γιαλιά αποτελούν την κοινότητα Άνω Μπουλαριών, που ανήκει στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 11.

## Εξωτερικοί σύνδεσμοι

* Η πεζοπορική διαδρομή: αλίκα - Λεοντάκης στον ιστότοπο https://www.topoguide.gr/.

## Παραπομπές


Λεοντάκης
Λεοντάκης
Δρυάλια Λακωνίας

Τα **Δρυάλια** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Τα Δρυάλια βρίσκονται στο κέντρο της Χερσονήσου Ταϋγέτου (Μάνη), στους βόρειους πρόποδες του όρους Σαγγιάς σε υψόμετρο 240 μέτρα ενώ απέχει περίπου 29 χιλιόμετρα νοτιοδυτικά από το Γύθειο (έδρα του δήμου) και 14 χιλιόμετρα νότια από το Οίτυλο.

Αναφέρονται επίσημα, μετά την Τουρκοκρατία, το 1897 με την παλιά τους ονομασία *Δρυόλια* να προσαρτώνται στον τότε δήμο Οιτύλου μέχρι το 1940 οπότε καταργήθηκε. Άρχισε να απογράφεται ξανά από το 1951 στην κοινότητα Αρεοπόλεως. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Αρεοπόλεως, που υπάγεται στη Δημοτική Ενότητα Οιτύλου του Δήμου Ανατολικής Μάνης και σύμφωνα με την απογραφή 2021 απογράφησαν 22 κάτοικοι 

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Δρυάλια
Δρυάλια
Εθνική Τράπεζα της Βουλγαρίας

Η **Εθνική Τράπεζα της Βουλγαρίας** (ΕΤB, ) είναι η κεντρική τράπεζα της Βουλγαρίας. Αυτή η τράπεζα ιδρύθηκε στις 25 Ιανουαρίου 1879 και αποτελεί μέρος του Ευρωπαϊκού Συστήματος Κεντρικών Τραπεζών από το 2007, αλλά βρίσκεται εκτός Ευρωζώνης.

## Ιστορία
Στις 25 Ιανουαρίου 1879, ο Ρώσος Αυτοκρατορικός Επίτροπος στη Βουλγαρία, πρίγκιπας Αλέξανδρος Ντοντούκοφ-Κόρσακοφ, ενέκρινε το καταστατικό της Βουλγαρικής Εθνικής Τράπεζας. Στις 4 Απριλίου 1879, διορίστηκε ο πρώτος διοικητής της Βουλγαρικής Εθνικής Τράπεζας. Η τράπεζα άνοιξε επίσημα στις 23 Μαΐου και διεξήγαγε την πρώτη τραπεζική της λειτουργία στις 6 Ιουνίου. Ο νόμος για το δικαίωμα κοπής κερμάτων στο πριγκιπάτο ψηφίστηκε το 1880, με τον οποίο εισήχθη το βουλγαρικό εθνικό νόμισμα, το λέβα. Το επόμενο έτος, η Βουλγαρία έκοψε τα πρώτα της κέρματα των 2, 5 και 10 στοτίνκι.

Το 1997, ένας άλλος νόμος για την Εθνική Τράπεζα της Βουλγαρίας (NBB) αντικατέστησε τον προηγούμενο. Αυτός ο νόμος αναδιοργάνωσε το νομισματικό σύστημα και, από την 1η Ιουλίου, εισήχθη ένα νομισματικό συμβούλιο. Αρχικά, το βουλγαρικό λεβ ήταν συνδεδεμένο με το γερμανικό μάρκο και από το 1999 με το ευρώ, με συναλλαγματική ισοτιμία 1,95583 λεβ προς 1 ευρώ. Αργότερα την ίδια χρονιά, το όνομα του βουλγαρικού λεβ άλλαξε.

## Παραπομπές


Βουλγαρία
Κατηγορία:Οικονομία της Βουλγαρίας
Ιερά Συμμαχία (1538)

Η **Ιερά Συμμαχία** του 1538 ήταν μια βραχύβια συμμαχία χριστιανικών κρατών, η οποία οργανώθηκε από τον Πάπα Παύλο Γ΄ κατόπιν παρότρυνσης της Δημοκρατίας της Βενετίας.

Το 1537, ο Οθωμανός ναύαρχος Χαϊρεντίν Μπαρμπαρόσα είχε καταλάβει το βενετσιάνικο οχυρό της Κέρκυρας και είχε λεηλατήσει τις ακτές της Καλαβρίας. Αντιμέτωπος με αυτή την απειλή, ο Πάπας Παύλος κατάφερε τον Φεβρουάριο του 1538 να οργανώσει την *Ιερά Συμμαχία*, η οποία αποτελούνταν από τα Παπικά Κράτη, τη Δημοκρατία της Βενετίας, τους Μαλτέζους Ιππότες, τους Ισπανούς και τους Ισπανούς που κυβερνούσαν τη Νάπολη και τη Σικελία.

Για να αντιμετωπίσει τον Μπαρμπαρόσα και τις περίπου 120 γαλέρες και φούστες του, η Συμμαχία συγκέντρωσε έναν στόλο 302 πλοίων (162 γαλέρες και 140 ιστιοφόρα) τον Σεπτέμβριο του 1538 κοντά στην Κέρκυρα. Ανώτατος διοικητής της ήταν ο Γενουάτης ναύαρχος Αντρέα Ντόρια, ο οποίος τότε βρισκόταν στην υπηρεσία του αυτοκράτορα Καρόλου Ε΄.

Οι δύο στόλοι συναντήθηκαν στις 28 Σεπτεμβρίου 1538 στη Ναυμαχία της Πρέβεζας. Ο Μπαρμπαρόσα νίκησε αποφασιστικά την αριθμητικά ανώτερη χριστιανική συμμαχία. 

Η ηγεσία του Ντόρια στη μάχη δεν ήταν και τόσο σθεναρή και πιστεύεται ευρέως ότι ήταν σημαντική αιτία για την ήττα της Συμμαχίας. Ο δισταγμός του να θέσει τα δικά του πλοία σε πλήρη δράση (είχε προσωπικά αρκετά από αυτά) και να τα θυσιάσει για το καλό της Βενετίας, του παραδοσιακού αντιπάλου της γενέτειράς του, της Γένοβας, θεωρούνται γενικά ότι εξηγούν τις ενέργειές του στην Πρέβεζα.

## Δείτε επίσης

* Οθωμανο-Βενετικός Πόλεμος (1537–1540)
* Πολιορκία του Καστελνουόβο

## Παραπομπές

## Βιβλιογραφία
* Wolf, John B., "The Barbary Coast: Algeria under the Turks," W. W. Norton, 1979; 
* Cook, M.A. (ed.), "A History of the Ottoman Empire to 1730," Cambridge University Press, 1976; 
* Currey, E. Hamilton, "Sea-Wolves of the Mediterranean," John Murrey, 1910.
* Norwich, John Julius, "A History of Venice," Vintage, 1982;  (pbk.)

Κατηγορία:Διεθνείς σχέσεις της Οθωμανικής Αυτοκρατορίας